Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 103/13/8808	Rožňava, 31.7.2014
EEČ : 2-67-264-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 5.4.2013, spisová značka Pv 103/13/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od 01.07.2012 v XXXXX okres XXXXX, v rodinnom dome č. XXXXX odstránil plomby na elektromere, na jednej fáze svorkovnice spustil preponku napätia, čím odber na tejto fáze nebol merateľný a spoplatnený, takto neoprávnene odoberal elektrickú energiu do 24.10.2012 a pre Východoslovenskú distribučnú, a. s. XXXXX spôsobil škodu vo výške najmenej 127,60 €,  

Uznesením prokurátora Okresnej prokuratúry XXXXX zo dňa 5.4.2013, spisová značka Pv 103/13/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Mojím uznesením, sp. zn. Pv 103/2013 zo dňa 05.04.2013, som podľa § 216 ods. 1 Tr. por. podmienečne zastavil trestné stíhanie vedené proti obvinenému XXXXX za prečin krádeže podľa § 212 ods. 2 písm. e) Tr. zák., na tom skutkovom základe, že 
v dobe od 01.07.2012 v Henckovciach, okres XXXXX, v rodinnom dome č. 174, odstránil plomby na elektromere, na jednej fáze svorkovnice spustil preponku napätia, čím odber na tejto fáze nebol merateľný a spoplatnený, takto neoprávnene odoberal elektrickú energiu do 24.10.2012 a pre Východoslovenskú distribučnú, a. s. XXXXX spôsobil škodu vo výške najmenej 127,60 €.  
Podľa § 216 ods. 2 Tr. por. bola obvinenému XXXXX určená skúšobná doba v trvaní 12 (dvanásť) mesiacov.  
Uznesenie o podmienečnom zastavení trestného stíhania nadobudlo právoplatnosť dňa 15.04.2014, skúšobná doba teda uplynula dňa 15.04.2014.      
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z príslušných oddelení PZ a odpisu z registra trestov, som zistil, že obvinený sa v skúšobnej dobe nedopustil trestného činu. Toho času nie je proti nemu vedené žiadne trestné stíhanie.
Zistil som, že obvinený XXXXX bol na základe rozhodnutia Obvodného úradu XXXXX, sp. zn. ObU-RV-OVVS-2013/04218 zo dňa 17.05.2013, právoplatného dňa 26.06.2013, uznaný vinným z priestupku proti občianskemu spolunažívaniu podľa § 49 ods. 1 písm. d) zákona SNR č. 372/1990 Zb. o priestupkoch v znení neskorších predpisov a bolo mu uložené pokarhanie. Skutok spáchal dňa 18.04.2013, teda v čase plynutia skúšobnej doby podmienečne zastaveného trestného stíhania.  
Preskúmaním vyššie uvedeného spisu Obvodného úradu XXXXX som dospel k názoru, že uvedený priestupok z hľadiska svojej závažnosti, ako aj intenzity, nie je takého charakteru, aby to bránilo rozhodnutiu o osvedčení sa obvineného XXXXX v skúšobnej dobe podmienečne zastaveného trestného stíhania. 
Z vyššie uvedených skutočností vyplýva, že obvinený skúšobnej dobe podmienečného zastavenia trestného stíhania splnil podmienky uvedené v ustanovení § 217 ods. 1 Tr. por., a preto som rozhodol tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zoltán Gallo
prokurátor